projecte-aina/catalan_government_crawling huggingface dataset:
El divendres 13 de novembre de 2009 es va celebrar la III edició de la Jornada de les Víctimes d'accidents de trànsit.
Sota el títol "Quan la vida dóna un tomb", la jornada va donar a conèixer les vivències personals de diverses persones lesionades en accident de trànsit.
Es va projectar un vídeo documental que reflecteix el dia a dia de diverses víctimes d'accidents de circulació anys després d'haver patit els sinistres, un document que va servir com a fil conductor de la jornada.
L'objectiu de l'acte era, en definitiva, humanitzar les xifres de morts i de víctimes que es produeixen a les carreteres catalanes i reflexionar sobre les històries que hi ha darrere de cada accident, amb l'objectiu de trobar solucions i compromisos per posar fre a la guerra viària.
Durant la jornada es van fer públics els resultats de l'estudi que va elaborar el Servei Català de Trànsit (SCT), en col·laboració amb el Departament de Salut, l'Institut Guttmann i la Universitat Pompeu Fabra (UPF), sobre la situació de les víctimes de trànsit després dels accidents.
Avui dia hi ha 23 milions d'espanyols que tenen bicicleta i gairebé 4 milions de catalans, però sovint semblen invisibles en uns plans de mobilitat institucionals que encara estan més ajustats a les necessitats d'altres tipus de vehicle.
Sobretot quan, tradicionalment, aquest mitjà de transport ha estat més associat a l'esport i l'oci.
Prenent el relleu a les edicions de 2006 i 2008, el III Congrés de la Bicicleta, celebrat al Palau de Congressos de Lleida del 15 al 17 d'abril de 2010, va constituir un punt de trobada entre els agents implicats.
S'hi van contrastar possibles actuacions en matèria d'infraestructures i legislació per promoure un mitjà que cada cop s'ha utilitzat més en la mobilitat obligada.
A més, també es va vetllar per la seguretat dels qui l'escullen per desplaçar-se, ja sigui per autonomia i flexibilitat, rapidesa en distàncies curtes, economia i/o sostenibilitat.
El Servei Català de Trànsit (SCT) va participar en la segona jornada d'aquest congrés.
Durant la seva intervenció, el director de l'organisme, Josep Pérez Moya, va corroborar l'increment d'ús d'aquest mitjà i va alertar que, "des de l'any 2000 fins a mitjan abril passat, han mort 85 ciclistes i 331 han resultat ferits greus a la xarxa interurbana catalana".
Davant d'això va fer una crida a respectar els col·lectius més vulnerables, encara que també va recordar la importància d'emprar roba i/o material reflector per fer-se visible a l'asfalt.
En aquests dos audiovisuals podreu fer un recorregut pels dos actes commemoratius que el Servei Català de Trànsit (SCT) va celebrar l'any passat en el marc del desè aniversari de la plena assumpció de competències en matèria de trànsit a tot Catalunya.
El primer vídeo correspon a l'acte que va tenir lloc el 15 de setembre del 2010 al Foyer del Liceu per tal de celebrar els deu primers anys en què la Generalitat té competències plenes en l'àmbit del trànsit a tot el territori català.
El segon, tracta de la celebració de la primera dècada de l'SCT al Camp de Tarragona i Terres de l'Ebre, el 6 d'octubre, també de l'any passat, a l'Auditori August del Palau Firal i de Congressos de Tarragona.
Esperem que gaudiu d'aquesta compilació, que resumeix dos actes que simbolitzen la fi i l'inici d'un cicle i on els protagonistes van ser totes les personalitats i entitats vinculades a la seguretat viària que en els darrers deu anys han contribuït a la reducció de la sinistralitat a les carreteres catalanes.
A finals de novembre del 2011 va tenir lloc la IV Jornada de les Víctimes d'Accident de Trànsit, Enfilant l'endemà, amb l'objectiu de commemorar el Dia Mundial de les Víctimes per Accident de Trànsit.
L'acte va servir per presentar el Servei d'Informació i Atenció a les Víctimes d'Accidents de Trànsit (SIAVT), l'objectiu del qual és informar, assessorar i donar suport a les víctimes i afectats per sinistres viaris.
Així mateix, durant la jornada també es va projectar el documental Enfilant l'endemà, que tracta sobre les experiències de dues famílies que han viscut de prop un accident de trànsit i les seqüeles que se'n deriven.
Els continguts d'aquesta jornada organitzada pel Servei Català de Trànsit (SCT), en què també van participar representants de les associacions de víctimes i l'Institut Guttmann, es poden consultar a través d'un DVD recopilatori que s'ha estructurat en cinc apartats: presentació, documentació, vídeos, galeria d'imatges i making of.
El podeu consultar al següent enllaç.
L'objectiu de la VI Jornada de seguretat viària local és avaluar els resultats de l'aplicació dels Plans de Seguretat Viària al territori català i proposar mesures de baix cost que contribueixin a la pacificació del trànsit en vies urbanes i camins municipals.
La trobada tindrà lloc el 27 de novembre, de 9 a 14 h a l'espai Francesca Bonnemaison, al carrer Sant Pere més Baix, 7, de Barcelona.
Quant al primer bloc de la jornada, en els darrers anys, molts municipis catalans han elaborat Plans locals de seguretat viària amb l'objectiu d'ordenar el conjunt de mesures, recursos i accions necessàries per aconseguir reduir la sinistralitat en els àmbits urbans.
Per aquest motiu, durant la trobada es presentarà l'avaluació de l'aplicació d'aquests plans, per tal de posar en comú les conclusions extretes de la tasca realitzada conjuntament entre els municipis i les administracions implicades.
Pel que fa al segon bloc de la jornada, considerant l'actual context de restriccions pressupostàries, els municipis han començat a idear i implementar mesures que, amb actuacions de ràpida execució i reduït cost, permeten pacificar el trànsit i guanyar en qualitat de vida.Aquestes mesures es donaran a conèixer en el transcurs de la trobada.
D'altra banda, fora dels àmbits urbans, les xarxes de camins municipals també constitueixen vies en les que es poden aplicar solucions de reduir la sinistralitat transposant actuacions ja implementades amb èxit en les vies de la xarxa local.
La V Jornada de Policies de Trànsit: "Motocicletes i mobilitat segura" es va celebrar el 6 de juny de 2013 al Complex Central dels Mossos d'Esquadra a Sabadell.
Diversos ponents experts en seguretat viària van aprofundir en temes com la situació de l'accidentalitat d'aquests vehicles de dues rodes, els elements clau en la investigació dels sinistres de les motocicletes o l'adaptació de les infraestructures a la seguretat d'aquests tipus de vehicles.
Altres aspectes que es van analitzar van ser la interacció entre vehicles, conductors i infraestructures i les noves tendències en la circulació urbana.
"Junts podem" va ser el lema de la V Jornada de les Víctimes d'Accident de Trànsit, organitzada pel Servei Català de Trànsit (SCT) per commemorar el Dia Mundial de les Víctimes d'Accident de Trànsit.
L'acte, que va ser inaugurat pel conseller del Departament d'Interior, Ramon Espadaler, i clos pel director de l'SCT, Joan Josep Isern, va tenir lloc el 13 de novembre de 2013 a la Sala d'Actes del Departament d'Interior.
A la jornada, el cap del Departament de Psiquiatria de l'Hospital de la Vall d'Hebron, Miquel Casas, va presentar l'estudi Avaluació i tractament dels factors psicopatològics implicats en la conducció de risc i sinistralitat viària, impulsat per l'SCT, el Departament d'Interior i el Departament de Salut.
També hi va intervenir el psicòleg de l'Àrea de Rehabilitació Neuropsicosocial de l'Institut Guttmann, Joan Saurí, i hi van participar les associacions de víctimes AP(A)T, STOP Accidentes Catalunya i TRACE.
En el transcurs de la V Jornada de les Víctimes d'Accident de Trànsit es van projectar reportatges audiovisuals sobre persones que han utilitzat el Servei d'Informació i Atenció a les Víctimes de Trànsit (SIAVT).
També la vivència de dos familiars de víctimes mortals d'accident de trànsit, l'Eba Álvarez i el Ricard Rodríguez.
Un altre material difós a l'acte va mostrar el testimoni de causants de sinistres viaris, dos dels quals estan complint penes de presó.
La jornada va ser presentada i moderada pel periodista Joan Torruella.
El 27 de juny de 2014 es va celebrar a l'Institut de Seguretat Pública –Escola de Policia la VI Jornada de Policies de Trànsit centrada en "L'accidentalitat viària urbana".
El simposi, organitzat pel Servei Català de Trànsit, tenia com a objectiu continuar avançant en una millor col·laboració entre les policies de trànsit de Catalunya.
La sala d'actes del Departament d'Interior va acollir el 25 de març de 2015 la Jornada sobre Accessibilitat i Seguretat Viària, organitzada pel Servei Català de Trànsit (SCT) amb l'objectiu de promoure la millora de la seguretat viària i l'accessibilitat de tota la població a les ciutats, sobretot de les persones amb mobilitat reduïda.
En el seu transcurs de la jornada es va presentar la " Guia d'accessibilitat en vies urbanes ", elaborada per la Fundación Española para la Seguridad Vial (FESVIAL), per encàrrec de la Fundació ONCE.
A l'acte va participa el director de l'SCT, Joan Josep Isern, el responsable de mobilitat de FESVIAL i coautor de la "Guia d'Accessibilitat en vies urbanes", Alfons Perona, i el delegat Territorial d'ONCE a Catalunya, Xavier Grau.
La jornada va ser closa pel president de FESVIAL, Luís Montoro.
L'acte es va adreçar sobretot a policies locals, tècnics municipals i agents de mobilitat, així com a càrrecs amb responsabilitats municipals en l'àmbit de la seguretat viària, entitats de persones amb mobilitat reduïda i associacions de veïns, entre d'altres.
El Servei Català de Trànsit (SCT) va organitzar el 21 d'abril de 2015 la Jornada tècnica de seguretat viària dels motociclistes amb l'objectiu d'analitzar la casuística de l'accidentalitat en aquest tipus de vehicles per tal de cercar noves línies d'actuació i aconseguir reduir la sinistralitat d'aquest col·lectiu, el qual a Catalunya no ha experimentat el descens registrat per la resta de vehicles els darrers anys.
La jornada es va celebrar a la Sala d'Actes del Departament d'Interior i va aprofundir en qüestions de formació, investigació i anàlisi de la sinistralitat.
El director de l'SCT, Joan Josep Isern, va inaugurar l'acte i la cloenda va anar a càrrec del director del CERpIE, Pedro Mondelo.
L'SCT va impulsar aquesta iniciativa tenint en compte el nombre elevat de vehicles de dues rodes en el parc mòbil de Catalunya i l'impacte d'aquests en la sinistralitat greu any rere any.
El Servei Català de Trànsit va organitzar el I Congrés Internacional sobre Dones i Seguretat Viària el 28 d'abril de 2015 a l'Espai Francesca Bonnemaison de Barcelona.
En el simposi es va analitzar el paper de la dona en la mobilitat a través de la participació d'experts del país i internacionals.
Per a l'organització d'aquest congrés, l'SCT va valorar diversos indicadors obtinguts amb la coordinació interdepartamental i la col·laboració amb entitats privades que permeten prefixar alguns comportaments en relació a la circulació segons el sexe dels conductors, com per exemple que només un 7,3% de les persones que assisteixen als cursos de recuperació del permís per punts són dones (896 de 12.358).
A més, en l'Anuari Estadístic d'Accidents de Trànsit a Catalunya del 2013, s'especifica que entre les 232 víctimes mortals identificades per sexe, 177 eren homes (77%) i 55 eren dones (23%).
En el simposi es va posar de relleu els possibles avantatges que ha pogut tenir la incorporació creixent de la dona en les últimes dècades com a protagonista actiu de la mobilitat a Catalunya.
Els ponents van tractar temàtiques com la percepció del risc, la integració del gènere en les darreres campanyes de comunicació, la exteriorització de la ira, la diferència de comportaments i hàbits en relació a mobilitat així com la conducció fonamentada en valors.
Amb aquest congrés l'SCT ha volgut continuar posicionant-se com a organisme de referència en la lluita contra l'accidentalitat viària, a través del qual, i tal com marca el Pla Estratègic de Seguretat Viària 2014-2020, es promou una política d'anàlisi i actuació sobre grups específics, en aquest cas el condicionant del gènere, per tal d'arribar a l'horitzó 2020 amb una reducció de la sinistralitat del 50% respecte del 2010 i a l'horitzó 2050 amb la visió zero que marca la Unió Europea.
Durant el congrés l'SCT va lliurar els Premis de Seguretat Viària a persones i entitats que han desenvolupat una tasca rellevant per tal de millorar la seguretat viària a Catalunya.
Aquest vídeo recull anàlisis i reflexions entorn la seguretat viària i les dones de diversos experts en mobilitat segura o en polítiques de gènere que van participar al I Congrés Internacional sobre Dones i Seguretat Viària:
El Servei Català de Trànsit va organitzar el 30 de juny passat aquesta jornada, conjuntament amb la Diputació de Barcelona, on es va analitzar la mobilitat i accidentalitat in itinere i in mission amb l'objectiu de cercar noves línies d'actuació i aconseguir reduir la sinistralitat en aquest àmbit.
Convé destacar que al 2014 hi va haver 11.623 víctimes de trànsit en l'entorn laboral, fet que representa un increment del 7,9% respecte de l'any anterior.
Entre aquests accidents, 8.957 van ser in itinere i 2.666, in missio, la qual cosa representa un 36% de total de les víctimes d'accident de trànsit a Catalunya in itinere i in mission amb l'objectiu de cercar noves línies d'actuació i aconseguir reduir la sinistralitat en aquest àmbit.
En aquesta jornada es van tractar diversos temes:
El Departament d'Interior i el Servei Català de Trànsit (SCT), com cada any, commemoren el Dia Mundial en Memòria de les Víctimes de Trànsit, que se celebra el tercer diumenge de novembre.
El 13 de novembre l'SCT ha fet un acte en record de les víctimes d'accidents de trànsit sota el lema " És temps de recordar.
Digues no a la violència viària".
Amb aquest acte, i els que també duen a terme les diverses associacions de víctimes, es pretén recordar les víctimes dels sinistres viaris, però també les seves famílies i el seu patiment.
I, paral·lelament, sensibilitzar i donar a conèixer l'abast irreversible que pateixen les famílies quan algun familiar mor o té seqüeles per a tota la vida. "
Digues no a la violència viària ".
Cal recordar que el 2014 a Catalunya van morir 230 persones en sinistres viaris, 1.988 van resultar ferides greus i 20.199 van patir ferides de diversa consideració.
Alguns dels actes previstos per les associacions de víctimes són:
STOP ACCIDENTES: el 15 de novembre a les 12.00 h a la glorieta del Parc de la Ciutadella de Barcelona: lectura de manifest, lectura de poemes i escrits dels familiars i víctimes, diverses actuacions musicals i l'activitat "La carretera dels desitjos".
A banda es procedirà a la il·luminació del Temple del Tibidabo sota el lema "El llum de la esperança" en senyal de record i amb el desig de que no hagi més víctimes de trànsit.
La Jornada Tècnica sobre Aptituds i Conducció es va estructura en base a una ponència inicial de presentació de la proposta d'un nou model de relació entre els professionals relacionats amb les capacitats del conductor i dues taules rodones, que van comptar amb la participació de representants del Col·legi de Metges, del Col·legi Oficial de Psicologia, del Consell de la Gent Gran, de l'Autoritat Catalana de Protecció de Dades, de l'Associació Catalana de Centres de Reconeixement de Conductors, del Servei Català de la Salut, de la Dirección General de Tráfico i del Servei Català de Trànsit.
L'acte va ser inaugurat per la directora del Servei Català de Trànsit, Sra.
Eugenia Doménech, i clausurat pel conseller d'Interior, Sr.
El Servei Català de Trànsit va organitzar els dies 10 i 11 de novembre al World Trade Center de Barcelona el VII Congrés Internacional sobre Polítiques Europees de Trànsit.
Enguany el simposi, que té caràcter bianual, es va centrar en la lluita contra la inseguretat viària des de l'educació, la innovació tecnològica i el control de les conductes de risc.
Ara ja fa 10 anys, el Servei Català de Trànsit va iniciar una línia de suport als ajuntaments.
Els Plans Locals de Seguretat Viària són la plasmació d'aquest suport de l'SCT als municipis, una assistència tècnica feta a mida per a cada localitat, per millorar la mobilitat segura en l'àmbit urbà.
Durant aquest temps, la col·laboració amb els municipis ha esdevingut un compromís essencial.
Fruit d'aquesta col·laboració, 229 municipis disposen de pla local de seguretat viària, arribant al 89% de la població de Catalunya.
Així mateix, la sinistralitat viària en zona urbana presenta problemàtiques viàries diferents a la de la zona interurbana, que cal afrontar amb mesures més concretes.
En aquest sentit, l'SCT continua apostant per la col·laboració amb els ajuntaments per avançar en seguretat viària, amb diferents línies de suport als municipis.
Entre elles, la possibilitat de realitzar anàlisis de problemàtiques concretes en matèria de mobilitat en el món local.
La jornada pretén ser un espai comú per compartir experiències i bones pràctiques locals per millorar la seguretat viària i reduir els accidents de trànsit.
Alhora es presenta una anàlisi dels primers 77 plans locals de seguretat viària ja avaluats, amb l'objectiu de determinar l'aplicació d'aquests plans i la reducció de la sinistralitat viària.
El Servei Català de Trànsit i el Departament de Territori i Sostenibilitat va organitzar el dimecres dia 14 de març a la sala d'actes del Departament d'Interior una nova jornada tècnica sobre seguretat viària i mobilitat.
Es va centrar en l'impacte creixent de la bicicleta en zona urbana i, més concretament, en els aspectes jurídics que es deriven de la circulació i l'aplicació de normatives i ordenances.
El Servei Català de Trànsit va organitzar el dijous 28 de juny a la sala d'actes del Departament d'Interior la jornada Diàlegs sobre seguretat viària de motocicletes.
Va estar encapçalada per la presentació dels resultats de la Càtedra de Seguretat Viària de Motocicletes i la ponència central del president de l'European Transport Safety Council (ETSC), Antonio Avenoso, sobre Motociclisme segur: desafiaments i oportunitats.
La resta del programa es va estructurar en quatre diàlegs: control i efectivitat sobre la mobilitat en motocicleta, com millorem la infraestructura per a les motos, innovació i seguretat per protegir el motorista i èxit (o no) de les campanyes de conscienciació.
El Servei Català de Trànsit, juntament amb Mossos d'Esquadra i les Policies Locals, va organitzar el 4 de març al Complex Central - Sabadell de la Policia de la Generalitat - Mossos d'Esquadra la VIII Jornada de Policies de Trànsit.
Enguany el simposi es va centrar en la inspecció de documents i vehicles en l'àmbit del trànsit i hi van participar més de 400 persones.
Teniu dret a obtenir informació sobre si al Servei Català de Trànsit estem tractant dades personals que us concerneixen, o no.
Igualment, podeu oposar-vos, motivant la vostra sol·licitud, al tractament de les vostres dades personals.
Podeu exercir els vostres drets d'accés, rectificació, supressió, oposició al tractament i sol·licitud de limitació adreçant una sol·licitud en suport paper al Servei Català de Trànsit (Diputació, 355, 08009 Barcelona) o, en format electrònic, mitjançant la petició genèrica disponible a tràmits gencat (la presentació de la sol·licitud per mitjans electrònics requereix disposar de certificat electrònic o bé del sistema alternatiu d'identificació idCAT Mòbil).
Heu d'indicar clarament a la vostra sol·licitud quin dret o quins drets exerciu.
El/la delegat/ada de protecció de dades és la persona encarregada de protegir el dret fonamental a la protecció de dades personals al Servei Català de Trànsit i s'encarrega de la supervisió del compliment de la normativa de protecció de dades.
Podeu contactar amb el Delegat de protecció de dades a la següent adreça:
Adreça postal: c/ de la Diputació, 355 - 08009 Barcelona
Unitat responsable: Servei Català de Trànsit
Gestió i control de les trucades entrants i sortints al Centre d'Informació Viària de Catalunya per part de la Subdirecció General de gestió del Trànsit.
Es poden comunicar les dades a les administracions públiques amb competència en la matèria i altres òrgans de l'Administració pública.
Durant el termini imprescindible per portar a terme la finalitat declarada en cada cas, i en tot cas un cop transcorreguts cinc anys des del tancament de l'expedient.
L'exercici de les competències que té atribuïdes el Servei Català de Trànsit i que es detallen a la Llei 14/1997, de 24 de desembre de creació del Servei Català de Trànsit, i al Reial decret legislatiu 6/2015, de 30 d'octubre, pel qual s'aprova el text refós de la Llei sobre trànsit, circulació de vehicles de motor i seguretat viària.
Adreçant una sol·licitud en suport paper al Servei Català de Trànsit (Diputació, 355, 08009 Barcelona) o, en format electrònic, mitjançant la petició genèrica disponible a tràmits gencat (la presentació de la sol·licitud per mitjans electrònics requereix disposar de certificat electrònic o bé del sistema alternatiu d'identificació idCAT Mòbil).
Heu d'indicar clarament a la vostra sol·licitud quin dret o quins drets exerciu.
Si considereu que els vostres drets s'han vulnerat, teniu dret a presentar una reclamació a l'Autoritat Catalana de Protecció de Dades.
Podeu fer-ho mitjançant un escrit o des de la seva seu electrònica.
De la gravació de la conversa telefònica de les trucades entrants i sortints al Centre d'Informació Viària de Catalunya per part de la Subdirecció General de Gestió del Trànsit.
S'inclou l'accés al perfil del contractant, així com els convenis signats pel Servei Català de Trànsit.
El Servei Català de Trànsit ha signat convenis amb diversos Ajuntaments, Consells Comarcals i d'altres entitats públiques i privades per tal de donar compliment a les funcions establertes a la Llei 14/1997, de 24 de desembre (DOGC núm. 2548, de 31.12.1997).
En aquesta pàgina es publiquen, si n'hi ha, les resolucions del recursos especials, i les resolucions judicials definitives en matèria de contractació en l'àmbit del Servei Català de Trànsit.
L'SCT s'organitza mitjançat els Serveis Centrals i quatre Serveis Territorials (STT): Barcelona, Girona, Lleida i Tarragona.
Entre les activitats que desenvolupen els serveis territorials de l'SCT, en destaquen la signatura de convenis amb ajuntaments per a la cessió d'etilòmetres i cinemòmetres i la instal·lació de parcs infantils de trànsit perquè els més infants aprenguin valors associats a la mobilitat segura.
També inspeccionen autoescoles i n'autoritzen l'obertura i autoritzen els moviments dels transports especials que circulen pel seu territori.
D'altra banda, els Serveis Territorials són els òrgans competents per a la instrucció dels expedients sancionadors que s'incoïn per infraccions comeses contra la normativa de trànsit, circulació de vehicles i seguretat viària.
A cada STT hi ha aquest nombre de persones treballant:
Amb aquesta víctima, són 85 les persones que han mort en accident de trànsit aquest any a la xarxa viària interurbana de Catalunya (dades provisionals)
DIA: Dimecres, 7 d'octubre de 2020
El Servei Català de Trànsit informa que aquesta matinada hi ha hagut un accident de trànsit amb una víctima mortal al punt quilomètric 14,5 de la C-58 al terme municipal de Sant Quirze del Vallès (Vallès Occidental) en sentit Terrassa.
Els Mossos d'Esquadra han rebut l'avís a les 00.28 h.
Per causes que encara s'estan investigant, s'ha produït una col·lisió amb diversos vehicles implicats, dos turismes, dues motocicletes i una furgoneta.
En un primer moment, s'ha produït una col·lisió per encalç entre una motocicleta i una furgoneta.
Un turisme, en veure l'accident, s'ha aturat i un altre turisme no ha frenat a temps, ha impactat amb aquest cotxe que estava parat i ha bolcat.
Finalment, un altre motorista, ha realitzat una maniobra de frenada i ha caigut.
A conseqüència del xoc, el conductor de la primera motocicleta implicada en l'accident ha resultat mort.
A més, dues persones han resultat ferides, el segon motorista, de caràcter greu, traslladat a la Mútua de Terrassa, i la conductora d'un dels turismes, traslladada a l'Hospital de Terrassa en estat menys greu.
Arran de la incidència, que ha obligat a tallar la via en sentit Terrassa, s'han activat nou patrulles dels Mossos d'Esquadra, cinc dotacions dels Bombers de la Generalitat i quatre ambulàncies del Sistema d'Emergències Mèdiques (SEM).